અમદાવાદઃ છેલ્લા કેટલાય સમયથી વધી રહેલા પેટ્રોલ-ડીઝલના ભાવને પગલે નાગરિકો પરેશાન હતા. સરકાર વચ્ચે એક્સાઈઝ ડ્યૂટીમાં દોઢ રૂપિયાનો ઘટાડો કર્યો હતો બીજી બાજુ ઓઈલ કંપનીઓએ પણ પેટ્રોલની કિંમતમાં 1 રૂપિયાનો ઘટાડો કર્યો હતો અને રાજ્ય સરકારે પણ વેટમાં અઢી રૂપિયાનો ઘટાડો કર્યો હતો. આ 5 રૂપિયાના ઘટાડા બાદ પણ સતત પેટ્રોલ મોંઘું થઈ રહ્યું હતું. જો કે આજે અમદાવાદીઓને રાહત મળી છે. 20 પૈસાના ઘટાડા સાથે પેટ્રોલ આજે 79.55 રૂપિયાની સપાટી પર પહોંચી ગયું છે જ્યારે 14 પૈસાના ઘટાડા સાથે ડીઝલ આજે 78.95ની સપાટી પર પહોંચી ગયું છે.